Microsoft, Adobe și 1C sunt producătorii cu cele mai piratate softuri în Republica Moldova. Chiar dacă procurorii sunt cu ochii pe ei, moldovenii nu renunţă să descarce programele nelicenţiate.

Potrivit datelor Procuraturii Generale, mai mult de 90 la sută din moldoveni folosesc un soft piratat, şi asta pentru că instalarea legală a unui program este prea scumpă. În aceste condiţii, Agenția pentru Proprietatea Intelectuală a lansat câteva campanii și acțiuni menite să sensibilizeze și să educe utilizatorii de softuri.

Totodată, în topul celor mai piratate jocuri pentru computer se află Counter Strike, Warcraft 3 și Starcraft. Anul trecut au fost deschise 13 cauze penale și 53 de cauze contravenționale utilizarea ilegală a softurilor, iar alte 600 de persoane fizice au primit scrisori de avertizare.